Diari Oficial de la Generalitat Valenciana


Sumari del DOGV 3914, del 10-01-2001 (2001/90)

RESOLUCIÓ de 4 de desembre de 2000, del Servei Territorial d'Indústria i Energia d'Alacant, per la qual es convoca l'alçament d'actes prèvies a l'ocupació de les finques afectades per la línia aèria de mitjana tensió a 20 kV d'unió de les línies que alimenten el CT Les Roses i el CT Costa la Calma, als termes municipals de Dénia i el Verger (Alacant).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3914

Data del DOGV
:   10-01-2001

Secció del DOGV
:   V. ALTRES ANUNCIS - F) EXPROPIACIONS

Número del document
:   2001/90


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 4 de desembre de 2000, del Servei Territorial d'Indústria i Energia d'Alacant, per la qual es convoca l'alçament d'actes prèvies a l'ocupació de les finques afectades per la línia aèria de mitjana tensió a 20 kV d'unió de les línies que alimenten el CT Les Roses i el CT Costa la Calma, als termes municipals de Dénia i el Verger (Alacant). [2001/X90]
  
Mitjançant Resolució d'aquest Servei Territorial d'Indústria i Energia, d'aquesta mateixa data, ha sigut autoritzada i declarada, en concret, la utilitat pública de la línia aèria de mitjana tensió a 20 kV d'unió de les línies que alimenten el CT Les Roses i el CT Costa la Calma, als termes municipals de Dénia i el Verger (Alacant), d'acord amb allò que s'ha establit en l'article 54 de la Llei 54/1997, de 27 de novembre, del Sector Elèctric. Aquesta declaració d'utilitat pública porta implícita la necessitat d'ocupació dels béns i drets afectats i implica la urgent ocupació als efectes de l'article 52 de la Llei d'Expropiació Forçosa.
  
En virtut d'això, aquest Servei Territorial, tot complint el que s'ha disposat en l'article 52 de la Llei d'Expropiació Forçosa, ha resolt convocar els titulars de béns i drets afectats perquè compareguen a l'ajuntament on radiquen les finques afectades com a punt de reunió per a, de conformitat amb el procediment que estableix l'esmentat article, portar a cap l'alçament d'actes prèvies a l'ocupació, i si és procedent el de les d'ocupació definitiva.
  
Totes les persones interessades, i també les que siguen titulars de qualsevol tipus de drets o interessos sobre els béns afectats, hauran d'acudir personalment o representats per una persona degudament autoritzada i aportar els documents acreditatius de la seua titularitat i l'últim rebut de la contribució; i podran fer-se acompanyar dels seus perits i d'un notari si ho consideren oportú, amb les despeses a càrrec seu.
  
Els alçaments tindran lloc els pròxims dies:
  
- 29 de gener de 2001, a partir de les 9.00 hores a l'Ajuntament de Dénia.
  
- 30 de gener de 2001, a l'Ajuntament del Verger.
  
Aquesta convocatòria es comunicarà a cada interessat mitjançant la corresponent cèdula de citació individual, i s'informa que aquesta publicació es realitza, igualment, als efectes que determina l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, de notificació d'aquesta resolució als titulars desconeguts o amb parador ignorat o a aquells als quals, tot i haver-se intentat la notificació, no se'ls haguera pogut efectuar, segons s'indica en l'annex.
  
En l'expedient d'expropiació, Iberdrola, SA, assumirà la condició de beneficiària.
  
Alacant, 4 de desembre de 2000.- El director territorial, p. a., la secretària territorial: Carmen Catalá Galván.
  
ANNEX